**Építőmérnöki Kar Hallgatói Képviselet**

**Pályázati felhívás**

**Gólyatábor főszervezői poszt betöltésére**

Az Építőmérnöki Kar Hallgatói Képviselet pályázatot hirdet a 2020. évi Építőmérnöki Gólyatábor főszervezői posztjára. A Gólyatábor idén is a Természettudományi Karral együtt lesz megszervezve. A Főszervezőnek koordinálnia, felügyelnie kell a szervezők munkáját, kapcsolatot kell tartania az Építőmérnöki Kar Hallgatói Képviselettel, a Rendezvényszervező Bizottsággal, a Természettudományi Kar Hallgatói Képviseletével és Természettudományi Kar Gólyatáborának főszervezőjével, a rendezvény további lebonyolítóival, folyamatosan tájékoztatnia kell a Hallgatói Képviseletet a rendezvényről, valamint el kell látnia a Hallgatói Képviselet által kiadott feladatokat.

**A pályázás folyamata**

A szükséges dokumentumokat elektronikus formában kell leadni a kepviselet@emkhk.hu e-mail címre, valamint személyes meghallgatás során leadni az ÉMK HK részére.

**Tartalmi követelmények és kapcsolódó igazolások**

A pályázónak szükséges csatolnia egy gépelt formátumú fényképes önéletrajzot, illetve egy motivációs levelet, melynek tartalmi követelményei a referenciák megnevezése, az eddigi kari közéleti tevékenység (körtagság, rendezvény szervezése, Rendezvényszervező Bizottság tagság) – mely előnyt jelent a jelentkezésnél -, valamint az elérhetőségek feltüntetése (telefonszám, e-mail cím).

**Határidők**

|  |  |
| --- | --- |
| A pályázat benyújtásának határideje | 2020. január 2. 23:59 |
| Személyes meghallgatás (ÉMK HK tárgyaló) | 2020. január 6. |
| A végleges eredmény kihirdetése | 2020. január 13. |

**Eredmény**

A végleges eredményt az ÉMK HK a Határidők részben megjelölt határidőig a saját honlapján hozza nyilvánosságra.

**Adatvédelem**

Az ÉMK HK a pályázatok elbírálásához szükséges adatokat a hatályos adatvédelmi szabályoknak megfelelően kezeli, a mellékelt tájékoztató szerint. A pályázó a pályázat leadásával beleegyezik személyes adatai mellékelt tájékoztató szerinti kezelésébe.

**Felszólalás, jogorvoslat**

A hallgató a pályázat elbírálásának eredménye ellen – a közléstől, ennek hiányában a tudomására jutásától számított tizenöt napon belül – a Hallgatói Jogorvoslati Bizottságnál (HJB) jogorvoslattal élhet, a Neptun rendszerben elérhető a 001-es számú kérvény leadásával.

Budapest, 2019. december 11.

Építőmérnöki Kar

Hallgatói Képviselet